2 Petro 2 | Beibele Inthaneteng | Phetolelo ya Lefase le Lefsa
2 Lega go le bjalo, gape go ile gwa ba le baporofeta ba maaka gare ga batho, go etša ge go tla ba le barutiši ba maaka gare ga lena.+ Bona ba ba tla tliša ka sekhukhung dihlotswana tše di senyago gomme ba tla ba ba latola mong wa bona yo a ba rekilego,+ ba itlišetša tshenyego ye e akgofago.
2 Go feta moo, ba bantši ba tla latela+ ditiro tša bona tše di lešago dihlong+ gomme ka baka la seo tsela ya therešo e tla gobošwa ka mantšu.+
3 Le gona ba tla le diriša gampe ka mantšu a bofora+ ka megabaru. Eupša kahlolo ya bona yeo e boletšwego kgale+ ga e ba tlele ka go nanya; ruri tshenyego ya bona e tla tla.+
4 Ka kgonthe, Modimo ga se a ka a lesa go otla barongwa+ bao ba ilego ba dira sebe, eupša ka go ba lahlela Tatarase,*+ o ba gafetše meleteng ya leswiswi la kgampi gore ba bolokelwe kahlolo.+
5 Ga se a ka a lesa go otla lefase la bogologolo,+ eupša a lota Noa mmoledi wa toko+ le ba bangwe ba šupago+ ge a be a tliša meetsefula+ lefaseng la batho ba go se boife Modimo.
6 Ka go bona metse ya Sodoma le Gomora molato a e fetoša molora,+ a beela batho ba sa boifego Modimo mohlala wa dilo tše di tlago go tla.+
7 O ile a hlakodiša Lota+ wa moloki yo a bego a tlaišwa kudu ke boitshwaro bjo bo lešago dihlong bja batho bao ba nyatšago molao+—
8 gobane letšatši le letšatši, ditiro tša go hloka molao tšeo motho yoo wa moloki a bego a di bona le go di kwa ge a be a dutše gare ga bona, di be di kweša moya wa gagwe o lokilego bohloko.
9 Ka gona Jehofa o tseba go hlakodiša batho ba boineelo go Modimo molekong,+ eupša a beele ka thoko batho ba sa lokago gore ba tle ba fedišwe letšatšing la kahlolo,+
10 kudukudu bao ba robalago le ba bangwe gore ba ba šilafatše+ le bao ba nyatšago bolaodi.+
Ba beta pelo e bile ba dira ka boithatelo, ga ba boife go goboša ba letago ka mantšu,+
11 mola barongwa gaešita le ge ba ba feta ka matla le ka bokgoni, ba sa latofatše barutiši bao ba maaka ka mantšu a gobošago+ ka baka la go hlompha Jehofa.+
12 Eupša batho ba ka go swana le diphoofolo tše di hlokago tlhaologanyo tšeo di dirago dilo di laolwa ke tlhago, tšeo di tswaletšwego go swarwa le go bolawa, ba goboša ka mantšu dilo tšeo ba hlokago tsebo ka tšona.+ Ba tla fedišwa ke phedišo yeo e tlišitšwego ke tsela ya bona e senyago,
13 ba ikgobatša+ e le ka baka la mafelelo a tsela ya bona e gobatšago.+
Ba thabela go kgotsofatša dikganyogo tša bona tša nama, gaešita le mosegare wa sekgalela.+ Ke dipatso le dikodi, ke bao ba nweletšego dithutong tša bona tše di forago ge ba dutše ba eja menyanya le lena.+
14 Mahlo a bona a tletše bohlotlolo+ gomme ba palelwa ke go tlogela go dira sebe,+ le gona ba goketša bao ba sa tsepamago. Ba na le dipelo tše di tlwaeditšwego megabaru.+ Ke bana ba rogakilwego.+
15 Ba arošitšwe ke go tlogela tsela e lokilego. Ba latetše tsela ya Bileama+ morwa wa Beoro, yo a ratilego moputso wa bobe,+
16 eupša a solelwa go senya seo se bego se lokile.+ Pokolo e sa kgonego go bolela e ile ya bolela ka lentšu la motho+ gomme ya thibela tsela ya moporofeta yoo ya bogaswi.+
17 Ba ke didiba tše di se nago meetse+ le kgodi ye e tšewago ke ledimo le lešoro gomme ba boloketšwe leswiswi le lesoleso.+
18 Ba bolela dipolelo tša boikgogomošo tše di sa rego selo. Ba diriša dikganyogo tša nama+ le ditiro tše di lešago dihlong+ go goketša bao ba sa tšwago go phonyokga+ bathong bao ba phelago ka mokgwa o fošagetšego.
19 Le ge bona bao ba holofetša tokologo,+ fela bona ka noši ke bahlanka ba tshenyego.+ Gobane mang le mang yo a fenywago ke yo mongwe, e ba mohlanka wa yena yoo.+
20 Ka kgonthe, ge e ba ka morago ga go phonyokga ditšhileng tša lefase+ ka tsebo e nepagetšego ya Morena le Mophološi Jesu Kriste, ba tsena gape dilong tšona tše gomme ba fenywa,+ gona boemo bja bona bja mafelelo e ba bjo bobe kudu go feta bja pele.+
21 Gobane go be go tla ba kaone go bona ge nkabe ba sa ka ba tseba tsela ya toko+ ka mo go nepagetšego go e na le gore ka morago ga gore ba e tsebe ba furalele taelo e kgethwa yeo ba e amogetšego.+
22 Ba diragaletšwe ke se se bolelwago ke seema se se rerešago ge se re: “Mpša+ e boetše mahlatšeng a yona gomme kolobe yeo e bego e hlapišitšwe e boetše e pshikologa lerageng.”+
^ Bona Lemetletšo 9.